АҞӘА, нанҳәа 24- Sputnik. Аԥснытәи арратә альпинистцәа ркоманда аҵәҭаԥсаратә еихшьаалақәа рыла аицлабра "Ельбрустәи амацәаз" рҽаладырхәуеит Жәларбжьаратәи арратә хәмаррақәа рҳәаа иҭагӡаны. Абри атәы аанацҳауеит ААО апресс-маҵзура.
Аҵәҭаԥсара мҩаԥган ашьхатә зыҟаҵара Ацентр "Терскол" аҿы аицлабра аофициалтә аартра аламҭалаз.
Аԥхьа иқәгылоит Урыстәыла акоманда, аҩбатәи –Узбекистан акоманда, ахԥатәи – Ҟазахстан акоманда, аԥшьбатәи –Аԥсны акоманда, ахәбатәи–Пакистан акоманда, Индиа – афбатәи, абыжьбатәи –Китаи альпинистцәа. Абри аишьҭагыла инақәыршәаны акомандақәа 15 дҵа ҷыда ирхысуеит.
Ермантәылеи Аахыҵ Уаԥстәылеи ркомандақәа ҩыџьа-ҩыџьа рыла ишьақәгылоуп, афиналтә дҵа мацара иахысуеит ("Скоростной забег по маршруту поляна Азау – вулкан Эльбрус").
Аицлабрақәа раартра аҽны аконцерттә программа мҩаԥган ААО ансамбли ареспублика аколлективқәеи ралахәрала.
"Аицлабра ахаҵа инаало еицлаброуп. Акомандақәа ироуеит алшара рымч, рылша, аиааира разыгәышьра аарԥшра", - иҳәеит Урыстәыла Арратә мчрақәа рбаҩырҵәыратә зыҟаҵареи аспорти рзы Аусбарҭа аиҳабы Андреи Зыков.
Урыстәыла Арратә мчрақәа ркоманда аҳауа-десанттә ар ральпинистцәа рыла ишьақәгылоуп.
Атехникатә комиссиа алахәылацәа аусдҵа ҷыдақәа рынагӡаразы разыҟаҵашьа гәарҭеит.